นายกรัฐมนตรีอวยพรปีใหม่ ขอให้ทุกคนมีความสุขประสบความสำเร็จ เป็นกำลังสำคัญพัฒนาประเทศ
นายกรัฐมนตรีอวยพรปีใหม่ ขอให้ทุกคนมีความสุขประสบความสำเร็จ เป็นกำลังสำคัญพัฒนาประเทศ พร้อมกำชับเจ้าหน้าที่ทุกหน่วยงานดูแลความปลอดภัยและอำนวยความสะดวกประชาชนช่วงปีใหม่      พลเอก ประยุทธ์ จันทร์โอชา นายกรัฐมนตรี อวยพรปีใหม่ ขอให้ทุกคนประสบความสำเร็จตามที่ปรารถนา โดยเฉพาะการประกอบหน้าที่และอาชีพต่างๆ ให้ทุกคนเป็นคนดีคนเก่ง ร่วมกันพัฒนาประเทศชาติ ไปสู่ความมั่นคงมั่งคั่งและยั่งยืน และขอให้เดินทางอย่างปลอดภัยส่วนมาตรการการดูแลความปลอดภัยการจัดกิจกรรมในช่วงเทศกาลปีใหม่นั้น ได้กำชับทุกหน่วยงานนำข้อมูลและจากปีที่ผ่านมา กำหนดมาตรการดูแลความปลอดภัยในปีนี้ โดยเฉพาะการจัดกิจกรรมต่างๆ ทุกพื้นที่ เพื่อให้ประชาชนทุกคนได้มีความสุขในช่วงเทศกาล และต้องขอขอบคุณเจ้าหน้าที่ทุกคนที่ต้องปฏิบัติหน้าที่ดูแลความปลอดภัยและอำนวยความสะดวกให้กับประชาชน โดยขอให้เจ้าหน้าที่ที่ประจำในทุกพื้นที่ดูแลตรวจสอบทุกกิจกรรม รวมถึงกิจกรรมในพื้นที่ปิดเช่นในพื้นที่อาคารสถานประกอบการต่างๆ จะต้องมีความปลอดภัยมีช่องทางหนีไฟมีการแจ้งเตือน และขอให้ประชาชนทุกคนร่วมมือกันดูแลความปลอดภัยขณะที่เจ้าหน้าที่รัฐ ทั้งในส่วนของจังหวัด อำเภอ และท้องที่ จะต้องร่วมมือกันรณรงค์ลดอุบัติเหตุในช่วงปีใหม่ และจะต้องมีการประสานงานกันอย่างใกล้ชิดทั้งในส่วนของข้าราชการพลเรือนทหารตำรวจด้วย